Rīgā	2024. gada 19. aprīlī


Latvijas Organiskās sintēzes institūta Iepirkumu komisija ir saņēmusi un izskatījusi ieinteresēto piegādātāju jautājumus par Latvijas Organiskās sintēzes institūta izsludināto iepirkumu, atklāto konkursu „ Noliktavas ēkas būvprojekta izstrāde Latvijas Organiskās sintēzes vajadzībām”, 
iepirkuma identifikācijas Nr.: OSI 2024/07 MI.


Ieinteresēto piegādātāju jautājumi un Iepirkumu komisijas atbildes:


Jautājums:
Iepirkuma Nolikuma 3.3.3. punktā noteikts: Pretendents ir izpildījis vismaz 2 (divu) līdzvērtīgu objektu būvprojektu izstrādes līgumus iepriekšējo 3 (trīs) kalendāro gadu laikā (no 2021. gada sākuma līdz piedāvājumu iesniegšanas dienai). Par līdzvērtīgiem objektiem tiks uzskatīti objekti, kas atbilst sekojošiem nosacījumiem:
3.3.3.1. Būvprojekts izstrādāts funkcionāli līdzīgai ēkai;
3.3.3.2. Projektētās ēkas ietilpība nav mazāka par 140 eiropaletēm (vai ekvivalents);
3.3.3.3. Izpildītā līguma summa nav mazāka par 30 000 eiro.

Pamatojoties uz iepriekšminēto, Lūdzam paskaidrot:
1. Lūdzam definēt , pēc “Būvju klasifikācijas”  kodiem, kuras ēkas tiks atzītas par atbilstošu Nolikumā 3.3.3. punkta, apakšpunkta 3.3.3.1. izvirzītajai prasībai?
2. Vai var mainīt Nolikuma 3.3.3. punktā noteikto: “Pretendents ir izpildījis vismaz 2 (divu) līdzvērtīgu objektu būvprojektu izstrādes līgumus iepriekšējo 3 (trīs) kalendāro gadu laikā (no 2021. gada sākuma līdz piedāvājumu iesniegšanas dienai).” Un izteikt to jaunā redakcijā “Pretendents ir izpildījis vismaz 2 (divu) līdzvērtīgu objektu būvprojektu izstrādes līgumus iepriekšējo 5 (piecu) kalendāro gadu laikā (no 2019. gada sākuma līdz piedāvājumu iesniegšanas dienai).”

Atbilde:
1. Kvalifikācijas prasība ir noformulēta pietiekami skaidri, lai būvprojektētājs kā jomas profesionālis varētu izvērtēt vai pieredzi apliecinošais objekts ir uzskatāms par līdzvērtīgu.

2. Publisko iepirkumu likuma (PIL) 46. panta otrās daļas 2. punktā ir noteikts, ka piegādātājs  tehniskās un profesionālās spējas var apliecināt ar “informāciju par (..) sniegtajiem pakalpojumiem, (..) ne vairāk kā par trim iepriekšējiem gadiem”.
Sekojoši, attiecīgais nolikuma punkts netiks mainīts.



Cieņā
Artūrs Aksjonovs
Latvijas Organiskās sintēzes institūta
Iepirkumu nodaļas vadītājs
Tel. 67014884

